Uredba Komisije (ES) št. 1876/2002

z dne 21. oktobra 2002

o začasnem dovoljenju za novo uporabo dodatka v krmi

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo (ES) št. 1756/2002 [2] in zlasti člena 4 Direktive,

ob upoštevanju naslednjega:

(1) Člen 9e(1) Direktive 70/524/EGS določa, da se začasno dovoljenje za nov dodatek krmi ali novo uporabo že dovoljenega dodatka v krmi dodeli, če so izpolnjeni vsi pogoji iz člena 3a(b) do (e) navedene direktive in če se na osnovi razpoložljivih rezultatov utemeljeno predvideva, da ob uporabi v prehrani živali povzroča enega izmed učinkov iz člena 2(a) navedene direktive. Takšna začasna dovoljenja se za dodatke iz Dela II Priloge C k navedeni direktivi dodelijo za obdobje do štirih let.

(2) Proizvodna podjetja so predložila nove podatke z namenom podaljšanja dovoljenja za encimske preparate, ki so opisani v Prilogi k tej uredbi in navedeni pod št. 24 v prilogah k Direktivi 70/524/EGS pod novo živalsko kategorijo. Na osnovi presoje predložene dokumentacije se zaključi, da se lahko izda začasno dovoljenje za podaljšanje uporabe.

(3) Na osnovi presoje dokumentacije se ugotovi, ali bo mogoče potrebno uvesti določene postopke za zaščito delavcev pred izpostavljenostjo dodatku iz Priloge. Takšna zaščita se zagotovi z uporabo Direktive Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu [3].

(4) Znanstveni odbor za prehrano živali je podal pozitivno mnenje o varnosti encimskih preparatov pod pogoji, opisanimi v Prilogi.

(5) Ukrepi, predvideni s to uredbo, so v skladu z mnenjem Stalnega odbora za prehrambno verigo in zdravje živali –

SPREJELA NASLEDNJO UREDBO:

Člen 1

Preparat, ki sodi v skupino "Encimi" iz Priloge k tej uredbi, se lahko uporablja kot dodatek v prehrani živali pod pogoji iz Priloge.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. oktobra 2002

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 265, 3.10.2002, str. 1.

[3] UL L 183, 29.6.1989, str. 1.

--------------------------------------------------

PRILOGA

"Št. (ali ES registracijska številka) | Dodatek | Kemijska formula, opis | Vrsta ali kategorija živali | Zgornja meja starosti živali | Najmanjša vsebnost | Najvišja vsebnost | Druge določbe | Datum poteka veljavnosti dovoljenja za promet |

Aktivne enote/kg popolne krmne mešanice | Aktivne enote/kg popolne krmne mešanice |

Encimi

24 | Endo- 1, 4-beta-ksilanaza ES 3.2.1.8 Endo- 1, 3 (4)-beta-glukanaza ES 3.2.1.6 | Pripravek endo- 1, 4-beta-ksilanaze in endo- 1, 3(4)-beta-glukanaze, ki ju proizvaja Aspergillus niger(CNCM 1-1517), z najmanjšo aktivnostjo: 28000 QXU/g 140000 QGU/g | Nesnice | — | 560 QXU 2800 QGU | — — | 1.V navodilih za uporabo dodatka in premiksa navedite temperaturo skladiščenja, rok trajanja in stabilnost pri peletiranju2.Priporočeni odmerek na kilogram popolne krmne mešanice:560 QXU2800 QGU3.Za uporabo v krmnih mešanicah, ki so bogate z neškrobnimi polisaharidi (v glavnem arabinoksilani in betaglukani), na primer z več kot 20 % pšenice in/ječmena | 1.10.2006 |

--------------------------------------------------